28 Jesu a retologela go basadi bao, a re: “Barwedi ba Jerusalema, tlogelang go ntelela. Go e na le moo, iteleleng le llele le bana ba lena,+ 16 Moragonyana fa Solomone a ne a aga tempele kwa Jerusalema, o ne a tlhotlhelediwa go umaka thuto nngwe ya botlhokwa fa a ne a rapela. Jaaka Setefane a bontsha, “Mogodimodimo ga a nne mo matlong a a dirilweng ka diatla.” (Dit. 7:48; 2 Ditir. 6:18) Jehofa a ka nna a dirisa tempele go diragatsa maikaelelo a gagwe, mme seo ga se reye gore o dirisa yone fela. Ka jalo, ke eng fa baobamedi ba gagwe ba tshwanetse go akanya gore kobamelo e e itshekileng e tshwanetse go direlwa fela mo kagong e e dirilweng ka diatla tsa batho? Setefane o ne a konela puo eno ka go nopola mafoko ano a a maatla a a tswang mo bukeng ya Isaia: “Legodimo ke setulo sa me sa bogosi, mme lefatshe ke sebeo sa me sa dinao. Lo tla nkagela ntlo ya mofuta ofe? Jehofa a rialo. Kgotsa lefelo la boikhutso jwa me ke eng? Seatla sa me se ne sa dira dilo tseno tsotlhe, a ga go jalo?”—Dit. 7:49, 50; Isa. 66:1, 2.